31.8.2023.
HR
Službeni list Europske unije
L 214/43
PRILOG VIII.
Informacije koje treba navesti kad je riječ o prodaji na daljinu putem interneta 1.
Odgovarajuća oznaka koju je dobavljač stavio na raspolaganje u skladu s člankom 3. stavkom 1. točkom (g) prikazuje se na sredstvu prikaza u blizini cijene proizvoda.
Veličina mora biti takva da je oznaka jasno vidljiva i čitljiva te mora biti razmjerna veličini iz Priloga III.
Oznaka može biti ugniježđena, u kom slučaju slika koja se upotrebljava za pristup oznaci mora biti u skladu sa specifikacijama utvrđenima u točki 2. ovog Priloga.
Ako je ugniježđena, oznaka se mora prikazati prvim klikom mišem, pomicanjem miša ili širenjem slike na zaslonu na dodir.
2.
Za sliku koja se koristi za pristup oznaci ako je ugniježđena, kako je navedeno na slici 2., vrijedi sljedeće: (a) strelica je u boji razreda energetske učinkovitosti proizvoda na oznaci; (b) na strelici se navodi razred energetske učinkovitosti proizvoda u 100 % bijeloj boji u fontu Calibri, podebljanom i veličine koja je jednaka veličini slova kojima je navedena cijena; (c) raspon raspoloživih razreda učinkovitosti je 100 % crne boje; (d) mora biti postavljena na sljedeći način i veličine takve da je strelica jasno vidljiva i čitljiva.
Slovo strelice razreda energetske učinkovitosti mora biti u središtu pravokutnog dijela strelice, s vidljivim obrubom u 100 % crnoj boji oko strelice i slova razreda energetske učinkovitosti.
Slika 2.: Lijeva strelica u boji, s navedenim rasponom razredâ energetske učinkovitosti 3.
Ako je prikaz ugniježđen, oznake se prikazuju sljedećim redoslijedom: (a) slika iz točke 2. ovog Priloga prikazuje se na sredstvu prikaza blizu cijene proizvoda; (b) slika mora sadržavati poveznicu na oznaku iz Priloga III.; (c) oznaka se prikazuje nakon klika mišem, pomicanja miša ili širenja slike na zaslonu na dodir; (d) oznaka se prikazuje u zasebnom prozoru, na novoj kartici, na novoj stranici ili umetnutim prikazom na zaslonu; (e) za uvećavanje oznake na zaslonima na dodir primjenjuju se načini koji vrijede za uređaje za uvećavanje dodirom; (f) prikaz oznake se prekida opcijom „zatvori” ili drugim standardnim načinom zatvaranja; (g) u tekstu, koji je alternativa grafičkom prikazu i koji se prikazuje u slučaju neuspjelog prikaza oznake, navodi se razred energetske učinkovitosti proizvoda, a veličina fonta jednaka je veličini fonta u kojem je navedena cijena.
4.
Elektronički informacijski list proizvoda koji dobavljač stavlja na raspolaganje u skladu s člankom 3. stavkom 1. točkom (h) prikazuje se na sredstvu prikaza u blizini cijene proizvoda.
Mora biti dovoljno velik da se može jasno vidjeti i pročitati.
Informacijski list proizvoda može se prikazati upotrebom ugniježđenog prikaza ili upućivanjem na bazu podataka o proizvodu i u tom se slučaju na poveznici koja se upotrebljava za pristup informacijskom listu proizvoda jasno i čitljivo navodi „Informacijski list proizvoda”.
Ako se upotrebljava ugniježđeni prikaz, informacijski list proizvoda pojavljuje se prvim klikom mišem na poveznicu, pomicanjem miša preko nje ili širenjem te poveznice na zaslonu na dodir.